  Удмуртиысь тӧролэн но кивалтэтлэн пресс-службазы Майя Бывальцева 26-тӥ оштолэзе Удмуртиысь 15 ёросъёсы 34 санитар машианос келязы. ГАЗ «Соболь» автомобильёс «Здравоохранение» йӧскалык ӵектослэн «Модернизация первичного звена здравоохранения» программаезъя вуизы. Ср сярысь элькун тӧролэн но кивалтэтлэн пресс-службазы ивортӥз. Быдэн одӥг машина висъязы Кез, Кияса, Красногорск, Сьӧлта, Сюмси, Юкаменск но Якшур-Бӧдья ёрос эмъяськонниослы. Балезино, Камарка, Ува ёрос эмъюртъёс но Сарапулысь кар эмъяськонни быдэн кык транспорт басьтӥзы. Вавож ёросысь эмчиослы куинь автомобиль ыстӥзы, Яр ёросэ – ньыль. Дэри но Эгра ёросъёсысь эмъяськонниосын быдэн куать санитар транспорт ужалоз. « Автомобильёс туж кулэ! Милям бадӟым ёросмы, фельдшер-акушер пунктъёсын, амбулаториосын ужаны машианос ялан кулэ. Одӥгзэ выль машинаез паллиативной службалы сётыны малпаськом, соин эмчиос пересьёс, секыт висисьёс доры эмъюрттэт сётыны ветлозы » Елена Наговицына, Дэри ёрос эмъяськоннилэн валтӥсь эмчиез Озьы ик санитар транспортэз висисьёслы эмъюмъёс нуллыны, эскеронъёс ортчытыны биоматериалъёсты вайыны кутӥськозы. Машинаосын нимысьтыз носилкаос но вань, со кыллись висисьёсты нуыны-вайыны луонлык сётэ. Тодэ вайытом, 2021-т арын Удмуртиысь эмяъскьонниосы 123 машина вуиз. Тегъёс: Авто автомашинаос эмъяськонниос тазалыкезутён йӧскалыкӵектосъёс Ижкар Удмуртия  